**Evelyn Lauder** (o.s. Hausner) (12. elokuuta 1936 – 12. marraskuuta 2011) oli yhdysvaltalainen julkisuuden henkilö ja hyväntekijä, jonka nimiin on pantu Roosa nauhan idean keksiminen ja julkisuudessa levittäminen rintasyöpä-asian symbolina.

Hausner on syntyisin Wienistä Itävallasta, josta hän pakeni Saksan miehityksen jälkeen vanhempiensa kanssa ja asettui New Yorkiin. Hän kävi Hunter Collegea, josta hän valmistui 1958, ja tapasi jo tuolloin sokkotreffeillä tulevan miehensä Leonardin. Hän opiskeli myös Northwestern Universityssa. He avioituivat 1959. Avioiduttuaan hän luopui työstään koulun opettajana ja siirtyi miehensä yritykseen – jonka tämän äiti Estée Lauder oli perustanut 1946 – joka myi tuolloin kuutta tuotetta: huulipunaa, ihovoiteita ja kylpyöljyä.

Evelyn Lauder toimi Estée Lauder Companies -yhtiöiden johtotehtävissä ja oli Memorial Sloan-Kettering Cancer Centerin valvontalautakunnan jäsen. The New York Timesin artikkelissa vuodelta 1995 hänestä sanottiin, että hän on "moitteettomasti pukeutunut, uskomattoman järjestelmällinen nainen", joka oli asettunut hienosti julkiseen rooliin, joka aiemmin oli kuulunut hänen anopilleen Estée Lauderille.

Estée Lauderin johdossa toimiessaan Lauder suunnitteli tuotemerkin Clinique ja sen tuotesarjan. Hän toimi Cliniquen koulutusjohtajana ja oli ensimmäinen joka käytti tuotemerkin tunnusta, valkoista laboratoriotakkia, jota merkin myyjät käyttävät nykyisin kaikkialla maailmassa.

Lauder itse keräsi suuren osa 13,6 miljoonsta dollarista, jotka käytettiin Evelyn H. Lauder Breast Centerin perustamiseen Memorial Sloan-Kettering Cancer Centeriin, joka avattiin 1992 ja jonka toimiala on rintasyövän diagnosointi ja hoito. Hän oli tukemasa vielä 5 miljoonan dollarin keräämistä rahastoksi, jotka käytetään siellä tehtävän kliinisen tutkimuksen rahoittamiseen.

Self-nimisen lehden ensimmäinen vuotuinen numero joka keskittyy National Breast Cancer Awareness Month ilmestyi vuonna 1991 järjestetyn lounaan jälkeen, missä Lauder käsitteli aiheita rintasyöpäartikkeleita koskevien artikkeleiden aiheita ystävänsä Alexandra Penneyn kanssa, joka silloin työskenteli lehden päätoimittajana.

Penney ja Lauder perustivat The Breast Cancer Research Foundation ja virallistivat roosan nauhan rintasyövän symboliksi Self-lehden seuraavan rintasyövän erikoisnumeron yhteydessä 1992. Penneyn ajatus oli, että nauhaa olisi myynnissä Estee Lauderin New Yorkin myymälöissä. Lauder lupautui pitämään niitä yrityksen kaikissa Yhdysvaltojen myymälöissä.

Vuonna 1993 Lauder valvoi uuden sävyn kehittelyä, jonka nimeksi tuli Pink Ribbon ja joka oli hänen oma ja myös yrityksen panos rintasyöpäasian julkisuuden lisäämiseksi. Hänen miehensä maksoi The Breast Cancer Research Foundationin rekisteröinnin kaikissa 50 osavaltiossa. Vuoden 1995 alussa oli rahastolle kerätty 900 000 dollaria, mihin sisältyi Pink Ribbon -huulipunan ja poskipunan myynnistä saadut 120 000 dollaria ja 190 000 dollaria, jotka tulivat Clinique Berry Kiss -huulipunan myynnistä.

Lokakuussa 2008 Estée Lauder Companies arvioi, että yrityksen rintasyöpäkampanja oli tuottanut 35 miljoonaa dollaria tutkimukselle ja levittänyt 80 miljoonaa roosaa nauhaa.

Lauder kuoli kotonaan Manhattanilla munasarjasyöpään. Hän asui pitkään Floridassa Palm Beachissa.

Lähteet
-------

1. ↑  Horyn, Cathy: Evelyn H. Lauder, Champion of Breast Cancer Research, Dies at 75 *The New York Times*.  November 12, 2011. Viitattu 14.11.2011. (englanniksi)
2. ↑  Evelyn Lauder, who created breast cancer's pink ribbon, dies at 75 *CNN*.  13.11.2011. Viitattu 14.11.2011. (englanniksi)
3. ↑   viitattu 14.11.2011
4. 1 2  Staff. "Miss Hausner Wed To Leonard Lauder", *The New York Times*, July 6, 1959. Viitattu 14.11.2011.
5. 1 2 3 4  Nemy, Enid. "At Work With: Evelyn Lauder; From Pink Lipstick To Pink Ribbons", The New York Times, 2.2.1995. viitattu14.11.2011
6. 1 2  Romans, Christine. "Life savings gone, 'Madoffed' best-selling writer back at work", CNN, 9.1.2009. Viitattu 14.11.2011.
7. 1 2 3  Dargan: Service to be Monday for Evelyn Lauder, beauty exec and pink ribbon co-creator *Palm Beach Daily News*.  13.11.2011.  Arkistoitu 13.5.2012. Viitattu 14.11.2011. (englanniksi)
8. ↑  Brozan, Nadine. "Chronicle", *The New York Times*, September 21, 1991, viitattu 14.11.2011
9. ↑  Fernandez, Sandy M. "Pretty in Pink" (Arkistoitu – Internet Archive), Breast Cancer Action, reprinted from MAMM, June / July 1998. Viitattu 14.11.2011.
10. ↑  Breast Cancer Awareness Campaign (Arkistoitu – Internet Archive), Estée Lauder Companies. Viitattu 14.11.2011.
11. ↑  Salazar, Cristian (12.11.2011). Lauder, maker of breast cancer's pink ribbon, dies, Associated Press, viitattu 14.11.2011

Aiheesta muualla
----------------

* Evelyn Lauderin sivusto
* Evelyn H. Lauder (Arkistoitu – Internet Archive), Estée Lauder Companies

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat

 |

 |